Andrei Tarkovski - Vikipeedia, vaba entsüklopeedia

# Andrei Tarkovski

### Allikas: Vikipeedia

Vajab keelelist või sõnastuslikku toimetamist.

Andrei Arsenjevitš Tarkovski (vene keeles Андрей Арсеньевич Тарковский, 4. aprill 1932 – 29. detsember 1986) oli vene filmilavastaja.

## [redigeeri] Biograafia

Sündis 1932. aastal Ivanovo oblastis Volga ääres Zavražjes. Isa Arseni Tarkovski läks õige pea perekonna juurest ära, jättis naise maha poja ja temast noorema õega. Ema töötas kogu elu kuni pensionile minemiseni Moskva Näidistrükikojas.

Sõja ajal olid lapsed jälle sugulaste juures Volga ääres. Pärast sõda naasid lapsed Moskvasse, Andrei Tarkovski käis ühes klassis Andrei Voznessenskiga. Tarkovski käis lapsepõlves nii muusika- kui ka kunstikoolis, viimases õppis joonistamist.

1951 astus Idamaade instituuti. Õnnetusjuhtumi tagajärjel sai ajuvapustuse ja tervise taastamiseks töötas Kaug-Ida ekspeditsioonis.

1954 astus Üleliidulisse Kinematograafia Instituuti. Õppis Mihhail Rommi meistriklassis.

Õpinguaastail lavastas Tarkovski lühifilmid "Mõrvarid" (Ubitsjõ, 1958), "Kontsentraat (1958) ja "Täna veel ei vallandata" (Segodnja uvolnenija ne budet, 1959).

Tarkovskile avaldasid õpiaastatel mõju Luis Buñuel ja Ingmar Bergman, hiljem Akira Kurosawa, Robert Bresson ja Federico Fellini.

Üleliidulises Kinematograafia Instituudi leidis Tarkovski endale mõttekaaslase – tookord samuti noore režiiüliõpilase Andrei Mihhalkov-Kontšalovski.

1960 lõpetas instituudi kiitusega. Diplomitööna valmis lastefilm "Teerull ja viiul".

Märtsis 1982 sõitis Itaaliasse filmi "Nostalgia" võtetele ega pöördunud enam tagasi Nõukogude Liitu.

Suri 1986. aastal Pariisis kopsuvähki.

## [redigeeri] Filmid

- "Mõrtsukad" (Убийцы) (1958) – NSVL.
- "Teerull ja viiul" (Каток и скрипка) (1961) – NSVL.
- "Ivani lapsepõlv" (Иваново детство) (1962) – NSVL - peapreemia Kuldlõvi Venezia rahvusvahelisel filmifestivalil 1962.
- "Andrei Rubljov" (Андрей Рублёв) (1966) – NSVL - stsenaristid Andrei Tarkovski ja Andrei Mihhalkov-Kontšalovski. Lubati ekraanile alles 1971. FIPRESCI auhind Cannes'i festivalil.
- "Solaris" (Солярис) (1972) – NSVL - Stanisław Lemi romaani järgi.
- "Peegel" (Зеркало) (1975)- NSVL.
- "Stalker" (Сталкер) (1979) - NSVL - vendade A. ja B. Strugatski jutustuse "Väljasõit rohelusse" ainetel.
- "Reiside aeg" (Tempo di viaggio) (1982) - Itaalia.
- "Nostalgia" (Nostalghia) (1983) – Itaalia.
- "Ohverdus" (Offret - Sacrificatio) (1986) – Rootsi.

Lavastas Moskvas Leninliku Komsomoli nimelises Teatris 1977 Shakespeare'i tragöödia "Hamleti" ja Londonis 1984 Covent Gardenis Rimski Korskakovi ooperi "Boris Godunovi".

Tema sulest on ilmunud kaks raamatut: "Pitseeritud aeg" (Zapetshatljonnoje vremja, 1984), mis käsitleb Tarkovski nägemust filmikunstist ja kunstist üldse, ning "Martüroloogia" (Martõrolog, 1989), päevik 1970–81.

Tarkovskist on tehtud hulk dokumentaalfilme, sealhulgas tema poja Andrei Tarkovski juuniori film "Venemaa" (1996).

## [redigeeri] Kirjandus

- Tatjana Elmanovitš, "Ajapeegel. Andrei Tarkovski filmid". Eesti Raamat, Tallinn 1980
- Aleksandr Solženitsõn, "Film Rubljovist". Tõlkinud Arvo Pesti – TMK 1990, nr 12, lk 44–50
- Jüri Lina, "Filmikunsti väljenduslikkusest. Filmikujundi struktuurist ja dïnaamikast", peatükk "Väljapaistvaid lavastajaid", Tarkovski fenomen, Stockholm, 1998.
- "Kummardus Andrei Tarkovskile". Koostanud ja tõlkinud Riina Schutting. Püha Issidori Õigeusu Kirjastusselts, Tallinn 2001

## [redigeeri] Välislingid

- IMDb: Andrei Tarkovski
- Peter von Bagh, "Peegel" (TMK 2001/12)
- Sven Vabar, "Suur Tarkovski ja väike Tarkovski" (PM 4. 4. 2002)

Välja otsitud andmebaasist "http://et.wikipedia.org../../../a/n/d/Andrei_Tarkovski_b130.html"

Kategooriad: Keeletoimetamist ootavad (september 2007) | Venemaa filmilavastajad | Sündinud 1932 | Surnud 1986

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Български
- Català
- Česky
- Dansk
- Deutsch
- Ελληνικά
- English
- Español
- فارسی
- Français
- Galego
- Italiano
- עברית
- ქართული
- Lietuvių
- Magyar
- Nederlands
- 日本語
- ‪Norsk (bokmål)‬
- ‪Norsk (nynorsk)‬
- Polski
- Português
- Română
- Русский
- Slovenčina
- Српски / Srpski
- Suomi
- Svenska
- Тоҷикӣ
- Türkçe
- Українська
- 中文